Gruppens opprinnelige medlemmer kjente hverandre fra før. Alistair «Ali» Campbell, Earl Falconer og James «Jimmy» Brown var nettopp ferdig på Moseley School of Art og gikk sammen for å øve på reggaelåter fra hitlistene. De fikk etterhvert selskap av Yomi Babayemi, Norman Hassan, Brian Travers, Jimmy Lynn og Alis bror, Robin Campbell. De inngikk en avtale seg imellom om å skaffe seg jobber, kun for å tjene nok penger til å kjøpe musikkinstrumenter, for så å registrere seg som arbeidsledig slik at de kunne bruke fritiden til å øve. Navnet tok de fra søknadsskjemaet for arbeidsledighetstrygd (nemployment enefit, Form ) som ble brukt som et kallenavn på en arbeidsledig person.